Suediako Museo Nazionala

Suediako Museo Nazionala (suedieraz: Nationalmuseum), Suediako Arte Ederren museo garrantzitsuena da. Stockholm hiriburuan dago, Blasieholmen penintsulan kokaturik hain zuzen ere. Historia Errege Museoa (Kungliga Museet) 1792an ireki zen Gustavo III.a Suediakoa eta Carl Gustaf Tessin politikariak bultzatuta. 1844 urtean eraikin berria altxatzea erabaki zen. Italiako pizkundeko estiloan diseinatu zuen Friedrich August Stüler arkitekto alemaniarrak. 1866an ireki zituen ateak gaur egungo izena hartuz, Museo Nazionala. 1961ean handitu egin zen museoa. Bildumak Erdi Arotik hasi eta 1900 arteko milioi erdi artelan daude ikusgai, hala margolanak nola eskulturak, baina bereziki aipagarriak dira Rembrandten lanak eta XVII. mendeko bilduma herbeheretarra. Arte modernoaren atal bat ere badu. Iruditegia Kanpo estekak (Suedieraz)(Ingelesez) Webgune ofiziala